Christa Wolf

Christa Wolf, o.s. Ihlenfeld ; (18. maaliskuuta 1929 Landsberg an der Warthe, Weimarin tasavalta, nyk. Gorzów Wielkopolski, Puola – 1. joulukuuta 2011 Berliini Saksan liittotasavalta) oli tunnetuimpia entisessä Itä-Saksassa aloittaneita kirjailijoita. Hän toimi kirjailijana, käsikirjoittajana, esseistinä ja myös kirjallisuuskriitikkona.
DDR:n aikaan Wolf arvosteli avoimesti Itä-Saksan valtionjohtoa, mutta pysyi kuitenkin uskollisena marxilaisille arvoille ja vastusti Saksan yhdistymistä.
Suku ja koulutus, toimittaja-ura.
Christa syntyi keskiluokkaiseen natsimieliseen perheeseen. He muuttivat sodan jälkeen vuonna 1945 kotoaan uuden rajan yli, ja he asettuivat Mecklenburgiin, tulevaan Itä-Saksaan. Hän liittyi Sosialistiseen yhtenäisyyspuolueeseen vuonna 1949 ja erosi siitä talvella 1989–1990. 
Hän opiskeli kirjallisuutta Jenan yliopistossa ja Leipzigin yliopistossa vuosina 1949–1953. Valmistuttuaan hän työskenteli Saksan kirjailijaliitossa, ja hänestä tuli kustannustoimittaja kustannusyhtiöön. Vuodesta 1962 lähtien hän oli päätoiminen kirjailija. 
Vuonna 1993 löydetyistä Stasin arkistoista ilmenee, että hän on ollut ilmiantajana ("Inoffizieller Mitarbeiter") vuosina 1959–1961. Stasin virkailijat kuitenkin arvostelivat häntä "vähäpuheisuudesta" eivätkä olleet enää kiinnostuneita yhteistyöstä. Hänen toimiaan tarkkailtiin sen jälkeen 30 vuotta. Wolf asui Berliinissä miehensä Gerhard Wolfin kanssa.
Kirjallinen ura.
Wolfin läpimurto kirjailijana tapahtui vuonna 1963 teoksen "Der geteilte Himmel" ("Jaettu taivas") ilmestyessä. Sen jälkeen seurasivat muun muassa teokset "Nachdenken über Christa T." ("Erään naisen elämä") (1968), "Kindheitsmuster" (1976), "Kein Ort. Nirgends" (1979), "Kassandra" ("Kassandra") (1983), "Medea" ("Medeia, kertomus kuudelle äänelle") (1996) ja "Auf dem Weg nach Tabou" (1994). "Kassandraa" on pidetty hänen tärkeimpänä teoksenaan. Siinä hän tulkitsee Troijan sotaa uudella tavalla taisteluksi taloudellisesta vallasta ja siirtymisestä matriarkaalisesta yhteiskunnasta patriarkaaliseen yhteiskuntaan. Teoksen "Was bleibt", joka kertoo hänen elämästään Stasin valvonnassa, hän kirjoitti vuonna 1979, mutta se ilmestyi vasta vuonna 1990. "Auf dem Weg nach Tabou" (1995) sisältää esseitä, puheita ja kirjeitä, jotka on kirjoitettu neljänä Saksan yhdistymisen jälkeisenä vuotena. Hänen tuorein teoksensa "Leibhaftig" (2003) kertoo naisesta, joka taistelee elämästä ja kuolemasta 1980-luvun itäsaksalaisessa sairaalassa ja odottaa lääkettä Länsi-Saksasta. Hänen teostensa keskeisiä teemoja ovat saksalainen fasismi, inhimillisyys, feminismi ja itsensä löytäminen.
Seuraava teos "Stadt der Engerl oder The Overcoat of Dr. Freud" Wolf ilmestyi 14 vuotta myöhemmin, jossa hän käsittelee Stasi-menneisyyttään. Teos on omaelämäkerrallinen romaani, jossa hän yhdistää tota ja tarua. Sen keskeinen kysymys on syyllisyys ja kuinka sen on voinut unohtaa. Arviot kirjasta ovat niin myönteisiä kuin kielteisiäkin, mutta niiden kohde ei ole kirjailija vaan Wolfin luonne. Toisaalta sanotaan, että kirjasta tulee esiin "itsesääli ja hurskaus", toisaalta: "niin raikkaan itseironinen on Christa Wolf ollut tuskin koskaan ennen". Kriitikon mukaan itäsaksalaisten kirjailijoiden odotetaan Saksassa ansaitsevan pääsyn yhdistyneeseen Saksaan, mikä saa heidät kokemaan itsensä huonommiksi.
Palkintoja.
Lisäksi hän on saanut useita saksalaisia ja ulkomaisia palkintoja.